Katso itseäsi.
Pelkkä ratas koneessa.
Kädestä suuhun elävä duunari.
He noudattavat sääntöjä,
ja joutuvat kuseen.
Sitä yrittää tehdä oikein,
mutta Onnetar ei ole suopea.
Voin näyttää, miten saat rahaa,
valtaa ja kunnioitusta, joka on sinulta evätty.
Löydät neuvot tästä pelikirjasta.
Näillä taktiikoilla maailman suurimmat mafiapomot -
ottivat kohtalon omiin käsiinsä.
Yksi murha kerrallaan.
AL CAPONE NAPPAA UNELMATYÖ
FRANK LUCAS KASVATA BISNEKSIÄ
SALVATORE RIINA HALLITSE TERRORILLA
JOHN GOTTI ÄLÄ SOOLOILE
WHITEY BULGER TÄHTÄÄ PITKÄLLE
PABLO ESCOBAR RIKO MUOTTEJA
Tämä elämä ei sovi kaikille.
Seuraamalla heidän esimerkkiään, opit käyttämään näitä työkaluja -
niittääksesi etuja.
NÄIN TULLAAN MAFIAPOMOKSI
Mitä tulee mieleen, kun sanon mafiapomo?
1. RIKOLLISJÄRJESTÖN JOHTAJA
Kirjaimellista.
Mafiapomo osaa päihittää järjestelmän.
Hän on periaatteessa organisaation toimitusjohtaja.
Jotkut organisaatioista ovat suuria. Jotkut tienaavat paljon rahaa.
Kun ongelmia ilmenee…
Meillä on erilaisia tapoja käsitellä niitä.
Teemme sen pelolla. Olemme hurjia!
Biljoonien arvoisten organisaatioiden jengipomot tietävät rakenteen,
suhteiden ja laajan portfolion arvon.
KIRISTYS, HUUMEET, UHKAPELI, KIDNAPPAUS, PETOS, KIRISTYS, MURHA
Ennen kuin voimiaan pääsee esittelemään pomona,
on noudatettava pelikirjaa ja nousta hierarkiassa.
Ja harva on noussut yhtä nopeasti kuin parturin poika Brooklynista,
josta tulisi kaikkien gangsterien esikuva.
Täältä hän tulee! Iso poika itse!
Al Capone.
Kun hän täytti 30,
Al Capone oli Chicagon alamaailman kuningas.
Hän johti valtavaa rikosimperiumia, joka tuotti yli sata miljoonaa dollaria.
1,7 MILJARDIA DOLLARIA NYKYRAHASSA
Samalla hän jätti jälkeensä ruumisvanan Tuuliseen kaupunkiin.
Hänen uransa alku -
on ensimmäinen oppitunti itsesi kehittämisessä.
Jokainen haluaa johtajan aseman menestyksen.
Oletko valmis perustamaan imperiumisi?
AVAA MAHDOLLISUUTESI
Menestyvän mafiapomon täytyy olla kunnianhimoinen.
Pitää olla fiksu ja motivoiva, ja toisinaan pelotella ihmiset ruotuun.
Tällaisten taitojen kehittäminen vaatii tarkkaa harjoitusta -
ja tavoitteellisen asenteen.
Mafiaan liittyneet ihmiset etsivät keinoja menestyä.
He eivät voineet kouluttautua, joten he päättivät lähteä rikoksen tielle.
Kuka arvostaa sitä? Järjestäytynyt rikollisuus.
Kuten näette,
useimmat rikolliset huomaavat potentiaalinsa jo varhaisessa iässä.
Tuleva mafiapomo John Gotti pidätettiin viidesti -
ennen 21-vuotissyntymäpäiväänsä.
Lapsena hän melkein menetti varpaansa yrittäessään varastaa sementtimyllyn.
Siitä syntyi omaleimainen askellus.
Mafiapomo Salvatore Riina avusti ensimmäisessä murhassaan -
vain 18-vuotiaana,
kun hän auttoi tappamaan virkamiehen, joka oli nolannut hänen pomonsa.
Teini-ikäisenä Medellínin huumekartellin perustaja Pablo Escobar -
myi väärennettyjä diplomeita ja todistuksia.
Nuori Al Capone osoittautui myös eteväksi rikollisuuden kisälliksi.
Capone oli maahanmuuttajien lapsi.
Isä tuli maahan ensimmäisenä. Hän oli parturi.
Italiassa he olivat pastantekijöitä.
Capone ei syntynyt rikollisuuteen. Amerikka teki hänestä gangsterin.
Hän pärjäsi koulussa hyvin.
Hän lopetti koulun kuudennella.
Ehkä kiisteltyään opettajan kanssa.
Tai sitten hän halusi ansaita rahaa.
Ennen pitkää Al löysi ihanteellisen tavan kanavoida yrittäjähenkeään.
Eräänä syntymäpäivänään -
Capone sai isältään lahjan, josta kaikki lapset unelmoivat.
Kengänkiillotuspakin.
Odottaessaan asiakkaita nuori Al huomasi kannattavamman tavan ansaita -
paikallisen gangsterin, Don Battista Balsamon, käsissä.
Se teki Caponeen vaikutuksen, ja hän sai idean.
Hän rekrytoi kaksi serkkuaan -
vauhdittamaan omaa liiketoimintaansa kovistelemalla kilpailijoitaan.
Pikku Capone kertoi pojalle, että välttääkseen ongelmat,
hänen täytyi maksaa.
"Joka viikko, vai?" poika kysyi.
"Ei tietenkään", vastasi Capone.
"Vaan joka päivä."
Suojelumaksut olivat nokkela keksintö.
Se osoittaa, että Capone oli kekseliäs, kunnianhimoinen, idearikas -
ja hänellä oli liikevainua, joka sopi mafiapomolle täydellisesti.
Menestyjän luonne on asia erikseen,
mutta mafiapomoksi ei tulla ilman oikeaa opastusta.
Anna pelikirjan näyttää tietä.
OTA OPPIA PARHAILTA
Älykkyys tai pelottomuus eri riitä.
Kukaan ei nouse mafian hierarkiassa omin voimin.
Tarvitset mentorin.
On tärkeää, että joku uskoo ja opettaa, koska tämä maailma on vaarallinen.
Jos sekaantuu vääriin ihmisiin, loppu tulee nopeasti.
Oikean opettajan löytäminen vaatii työtä.
Ei voi vain marssia jonkun luo ja pyytää heiltä opetusta.
On ensin tultava valituksi, minkä jälkeen tehdään kovasti töitä,
jolla todistetaan oma arvo.
Nuori Al Capone osoitti omistautumisensa etsimällä kaksi alamaailman mentoria.
ENSIMMÄINEN MENTORI JOHN TORRIO
John Torrinoa pidetään alamaailman nerona.
Rikollinen tietysti. Teki laittomuuksia,
mutta alalla häntä pidetään hyvin taitavana ihmisenä.
Jokainen Caponen kulmilla tiesi, kuka Johnny Torrio oli.
Kun Capone tapasi Johnny Torrion, ja tämä sanoi hänelle:
"Jos tarvitset töitä, tule käymään."
Se oli tärkeää.
Capone alkoi hoitaa hänen asioitaan,
kuten asetoimituksia paperipusseissa,
rahojen noudon bordelleista.
Torriosta tuli Al Caponelle isähahmo.
Nuori Capone oppi nämä säännöt Torriolta.
Pukeudu kuin menestyjä.
Pidä suusi kiinni.
Mitä huipulla pysymiseen tulee:
raha on valtaa.
Nuoret pojat mafiassa olivat röyhkeitä.
He luulivat tietävänsä kaiken. Capone pysyi nöyränä.
Capone otti myös oppinsa toiselta mentoriltaan.
Brooklynin paras koronkiskuri, Frankie Yale.
Yale oli hyvin väkivaltainen mies.
Hän oli New Yorkin vaarallisimpia miehiä.
Se, ettei Capone pelännyt Yalea, kertoi paljon hänen luonteesta.
Frankie Yale opetti Caponelle erilaisia taitoja.
Näytä aina, että olet tosissasi.
Älä jää alakynteen.
Varmista, että maine kiirii edellä.
Kun Capone alkoi työskennellä Yalen baarissa,
Harvard Innissä Coney Islandilla,
hän sai tilaisuuden todistaa arvonsa oppilaana.
8 VUOTTA ENNEN KUIN CAPONESTA TULEE POMO
Yhdeksäntoista vuotias Capone maksoi oppirahansa blokkarina.
Eräänä iltana hän huomasi erään nuoren naisen.
Capone yritti hurmata hänet.
Hän yritti uudelleen.
Kun lähestymisyritykset epäonnistuvat, hän päätti olla suorempi.
Naisen veli, Frank Gallucio, oli nähnyt tarpeeksi.
Isompi Capone sai pian yliotteen.
Galluccio veti esiin veitsen ja viilsi Alia kasvoihin.
Haavoittunut Capone halusi kostaa,
mutta Frankie Yale ei suostunut.
Hän ei antaisi oppilaansa raivon aloittaa sotaa,
joka voisi tuhota molemmat.
Capone suostui jättämään riidan sikseen, mutta kosti myöhemmin vielä suloisemmin.
Tekemällä Galluciosta juoksupoikansa.
Capone oli hyvä oppilas,
ja hän oppi kaiken, mitä opittavana oli.
Frankie Yalen tuki ehkä selittää sen, miksi hän selvisi hengissä.
Työ oli vaarallista, mutta tärkeät ihmiset huolehtivat hänestä.
Nyt kun tulevaisuuden perusta on valmis,
on aika raivata oma polku.
Olen matkalla huipulle.
Jos haluaa erota laumasta, on osoitettava, että on johtaja-ainesta.
Parhaiten sen osoittaa miljoonan dollarin idea.
OLE OMAN ONNESI SEPPÄ
Haluatko huipulle?
Täytyy ansaita hyvin.
Pitää osata ansaita rahaa.
Eikä mikään saa estää taloudellisen vision toteutumista.
Usko Al Caponea.
5 VUOTTA ENNEN KUIN CAPONESTA TULI POMO
Capone päätti muuttaa Chicagoon.
Hän näki tilaisuuden tehdä elämällään jotain suurempaa.
Chicago on vilkas kaupunki.
Hän saapui sinne juuri kieltolain alussa.
KIELTOLAKI ASTUU VOIMAAN
Ensimmäisen maailmansodan jälkeen kongressin terävimmät mielet päättivät,
että avain Amerikan vallan ja vaurauden kasvattamiseen -
oli tehdä alkoholista laitonta.
Capone epäili maanmiestensä suvaitsevaisuutta raittiutta kohtaan.
Capone tajusi, että kansa ei hyväksy kieltolakia.
Silloin alkaa ajatella kuin liikemies.
Miten hyödynnämme tätä? Se oli ratkaisevaa.
Hän huomasi tilaisuuden ansaita,
koska kuluttajat halusivat tuotetta, jota he toimittaisivat.
Sitä hienoa tilaisuutta kutsuttiin trokaamiseksi.
Tarjolla oli vaihtoehtoja jokaiseen makuun.
Jos viski oli suosikkijuoma, sitä myytiin lääkkeenä.
Juopot saivat helpotuksensa lääkärin määräyksestä.
Oli myös mahdollista keksiä luovia tapoja salakuljettaa viina Kanadasta.
Jos piti makeasta, rommiakin oli saatavilla.
Parhaita väkijuomia salakuljetettiin ulkomailta laivoissa.
Olut oli paras keino ansaita.
Trokarit valtasivat suljetut panimot.
Kun poliisit tulivat, heidät maksettiin hiljaisiksi.
Sitten vain lisättiin näppärä etiketti, ja katsottiin kassavirran juoksua.
Mutta jos todella halusi lyödä rahoiksi,
piti tehdä kaikkea.
Chicagoon saapumisensa jälkeen ja tavattuaan jälleen John Torrion,
Capone keskittyi trokaamisen aloittamiseen.
Alussa Capone oli Torrion kätyri.
Vähitellen Torrio alkoi ymmärtää,
että Capone oli myös loistava liikemies.
Fiksu, karismaattinen johtaja, joka työllistäisi ihmisiä.
Caponen rikollisen suunnitelman toteutuksen tielle ilmestyi este.
Chicagon johtava gangsteri,
Big Jim Colosimo.
Colosimo ei halunnut sekaantua trokaamiseen.
Hänelle riitti ravintola, bordelli ja kasino.
Hän ei halunnut ottaa laajenemiseen liittyvää riskiä.
Capone ei antanut näköalattomien pilata mahtavaa suunnitelmaansa.
Hänen ja Torrion oli löydettävä ratkaisu.
Jossain vaiheessa päätettiin, että Big Jimin piti lähteä.
Capone ei uskonut Big Jimin murhaa kenelle tahansa.
Hän tiesi, kenelle soittaa.
Vanhalle pomolleen New Yorkissa, Frankie Yalelle.
Capone hoiti yksityiskohdat ja tarjosi 10 000 dollarin palkkion.
Se on nykyään noin 150 000 dollaria.
Caponen käskystä Yale meni Colosimon ravintolaan ja asettui asemiin.
Hiukan ennen neljää -
Colosimo saapui tapaamaan kumppaniaan, joka ei koskaan saapunut paikalle.
Colosimo lähti puhelinkopille selvittämään asiaa -
ja astui suoraan ansaan.
Big Jim sai luodin oikean korvan taakse ja kuoli heti.
Murha järkytti Chicagon alamaailmaa -
ja antoi Caponelle mahdollisuuden tehdä suunnitelmastaan totta.
Kolmen vuoden aikana -
Capone ja Torrio valtasivat yhdeksän suurta panimoa.
Kävi nopeasti selväksi, että he olivat isot tekijät.
He hallitsivat viinakauppaa.
Aikoinaan laillisten yritysten omistamat panimot -
olivat nyt näiden miesten hallussa.
Caponen strategia auttoi toimintaa kasvamaan imperiumiksi,
joka tuotti vähintään 3 miljoonaa dollaria vuodessa.
Se on nykyrahassa 51 miljoonaa.
Esteen poistamisesta oli toinenkin etu.
Se teki Torriosta Chicagon alamaailman ykkösen.
Caponesta tuli kakkonen.
Kun siirtyy manttelinperijäksi,
tie pomon asemaan ei silti ole varma.
Miten säilytät paikkasi jonossa?
TOIMI POMON EDUKSI
Kun pääsee johtajan asemaan, saa määräysvallan.
Älä enää ikinä sano minulle noin.
Se ylennys vaatii erityistä luonteenpiirrettä.
Uskollisuutta.
Hoida tonttisi.
Jos asema on vasemmalla kentällä, pelataan sitten sitä.
Jos tehtävä on kerätä rahaa korttipeleistä, sitten tehdään niin.
Tee, mitä käsketään.
VUOSI ENNEN KUIN CAPONESTA TULEE POMO
Kohtalon päivän lähentyessä -
Capone varmisti, että John Torrio tiesi hänen tukevan tätä.
Hän oli nuori mies. Hän vasta opetteli.
Hän ansaitsi hyvin.
Siihen aikaan hän ei vaikuttanut olevan valmis johtamaan.
Mutta alamaailmassa elämä kulkee nopeasti.
OLUTSODAT
Chicagon olutsodat olivat seurausta eri jengien välienselvittelyistä.
Reviirisodat olivat väkivaltaisia.
Jengit ampuivat toisiaan kostoksi.
Torrion ja Caponen eteläpuolen rintama taisteli pohjoispuolen kilpailijaa,
Dean O'Banionia vastaan, joka oli ammatiltaan kukkakauppias.
Dean O'Banion yritti tunkeutua Torrion reviirille.
Tässä vaiheessa Torrio alkoi kyllästyä.
Uskollisena sotilaana Capone tiesi, mitä tehdä ja kenelle soittaa.
Hän tilasi uuden murhan Frankie Yalelta.
O'Banion oli töissä kukkakaupassaan.
Pari miestä tuli sisään, ja yksi heistä oli Frankie Yale.
O'Banion tervehti kohteliaasti ja sai chicagolaisen kädenpuristuksen.
Miehet tarttuivat hänen käteensä ja ampuivat häntä vatsaan.
Yksi uhka oli raivattu, mutta O'Banionilla oli paljon ystäviä.
O'Banionin murhan jälkeen Capone ryhtyi varotoimiin -
ja ympäröi itsensä henkivartijoilla.
Torrio ei ollut huolissaan.
Ostosreissun jälkeen Torrio ja hänen vaimonsa palasivat kotiin,
jossa O'Banionin miehet odottivat.
Torriota ammuttiin viisi kertaa,
mutta hän selvisi.
Torrion toipuessa -
Capone käytti tilaisuuden osoittaakseen uskollisuutensa.
Capone valvoi sairaalassa Torrion rinnalla varmistaakseen,
ettei kukaan yritä hoitaa hommaa loppuun.
Hän oli uskollinen ja välitti Torriosta.
Kärsivällisyys ja uskollisuus palkittiin.
Torrion toivuttua hän sanoi Caponelle palaavansa New Yorkiin eläköityäkseen,
jolloin 26-vuotiaasta Caponesta tuli Chicagon alamaailman pomo.
Kuusi vuotta saapumisensa jälkeen Al Caponesta tulee Chicagon kuningas,
mutta kuherruskuukausi jää lyhyeksi.
Saatuasi unelmatyösi pelikirjan neuvoilla -
olet kehittynyt eteväksi rikolliseksi,
omaksunut oikeat opit,
todistanut taloudellisen potentiaalisi ja valmistanut itsesi menestykseen.
Nyt kun työ on sinun, kateelliset kilpailijat kärkkyvät sitä.
Jos haluat selviytyä myrskystä,
pelikirjan seuraava oppitunti on olennaisen tärkeä.
PUOLUSTA ASEMAASI
Olet selvinnyt ravintoketjun huipulle,
mutta on vain ajan kysymys ennen kuin haaskat saapuvat apajille.
Kadulla kaikki haluavat viedä omaisuutesi, ja sitä pitää aina suojella.
Väkivalta on paras keino siihen.
Muut aloittelijat ovat samaa mieltä.
Kaksi kuukautta Nicodermo Scarfon valtaan astumisen jälkeen,
hän otti tähtäimeensä kreikkalaisen mafian kilpailijat -
ja väitetysti tapatti Chelsais Bourasin eteläphiladelphialaisessa ravintolassa -
ottaakseen haltuun tämän huumekaupan.
Kun Yakuza-luutnantti Hiroshi Yamamoto -
erosi Yamaguchi-gumista muodostaakseen oman ryhmänsä,
hänen ensimmäinen liikkeensä oli tappaa kilpailija, Masahisa Takenaka,
joka oli syrjäyttänyt hänet Kummisedän asemasta.
Ensimmäisen vuotensa aikana Vic Orena turvasi Colombon mafian varat -
tilaamalla Thomas Oceran murhan,
jota syytettiin perheomisteisen siivousfirman tuottojen varastamisesta.
CAPONE VALLASSA VUODEN
Olutsotien raivotessa…
Yli 500 chicagolaista gangsteria on surmattu omien toimesta.
Kunnianhimoisten kilpailijoiden vuoksi -
Caponen ensimmäinen vuosi pomona oli jatkuvaa selviytymistaistelua.
Kun tarpeeksi moni aistii heikkouden, joutuu tapetuksi tai hakatuksi,
kunnes kilpailija saa haluamansa.
Kun kaikki saavuttamasi on uhattuna, on lähetettävä viesti.
On 27. huhtikuuta 1926.
Kilpailevat trokarit Myles ja Bill O'Donnell -
päättävät rohkeasti lähteä juhlimaan Caponen reviirille.
Seuraan liittyy lisää ystäviä.
O'Donnellsit ovat viikkojen ajan sabotoineet Caponen viinan laatua.
Kun Capone saa tietää heidän toiminnastaan,
hän päättää ryhtyä toimiin.
Hän käskee miehensä baariin -
ja julistaa juhlat päättyneeksi.
Veljekset haavoittuvat, mutta pääsevät pakoon.
Yksi ystävistä ei ole yhtä onnekas.
Se tietää huonoa myös Caponelle,
koska hän tappoi juuri apulaissyyttäjä William McSwigginin.
Caponella ei ollut aavistustakaan, että McSwiggin oli heidän seurassaan.
Kun he tajusivat, että syyttäjä oli murhattu,
kaikki menivät paniikkiin.
Kyseessä ei ollut kuollut gangsteri.
Caponen yritys turvata asemansa epäonnistui,
kun kaikki Chicagon poliisit tulivat kukistamaan uuden pomon.
Poliisit ratsasivat kaupungin jokaisen salakapakan.
Capone päätti kadota.
Kaukaa Capone seurasi omaa ajojahtiaan ja katsoi legendansa kasvavan.
Lopulta Capone päätti, että on aika astua pois varjoista.
Hän piti lehdistötilaisuuden.
Chicagon oikeustalon portailla hän ilmoitti,
että syyttäjä Billy McSwiggin oli hänen palkkalistoillaan.
Hän sanoi: "Miksi tappaisin McSwigginin? Sain rahoilleni hyvin vastinetta."
"Puhun poliiseille mieluusti. Onko toimittajilla kysymyksiä?
Johdan tätä toimintaa ja kerron siitä ilomielin."
Capone julistautui avoimesti Chicagon mafiakuninkaaksi.
Ja sillä hetkellä -
syntyi Caponen legenda.
Se oli hetki, joka toi Caponen valokeilaan.
Hän pysyy valokeilassa viiden verisen, mahtavan vuoden ajan,
kunnes jää kiinni siitä asiasta, jota valtio ei ikinä suvaitse:
veronkierrosta.
Caponen taitavuus nosti hänet kaduilta vallan kahvaan.
Joudut ehkä kerryttämään omaisuutesi ilman Caponen ajoitusta.
Sitä varten tarvitset rautaisen liiketoimintasuunnitelman.
Sellaisen, joka mullistaa teollisuuden ja auttaa rakentamaan imperiumin.
Oppaasi seuraavaan lukuun.
Heroiinikeisari Frank Lucas,
joka näytti, että suuryritysten kaanoniin pääsee monenlaisia reittejä.
Oletko valmis takomaan rahaa?
Tekstitys: Eveliina Niemi